Publication: Magyar Közlöny
Issue: MK-2000-112 (Year: 2000, Number: 112)
Era: 1990-2004
Section: Az Állami Számvevőszék elnöke — a Magyar Köztársaság kitüntetéseiről szóló 2000. évi XI. törvénnyel módosított 1991. évi XXXI. törvény 7. §-ának (1) bekezdésében
Paragraph Index: 425

32. Cikk A 27. Cikkben említett személyek, ha az ellenfél hatalmába kerülnek, nem tarthatók vissza. 2000/112. szám Ellenkező megállapodás hiányában — mihelyt út nyílik számukra a visszatérésre és a katonai követelmények azt megengedik — joguk van hazájukba visszatérni, és ha ez nem lehetséges, annak az összeütköző Félnek a területére, amelynek szolgálatában állottak. Visszaszállításuk idejéig az ellenfél vezetése alatt folytatják működésüket; főleg azon összeütköző Fél sebesültjeinek és betegeinek ápolására kell őket alkalmazni, amelynek szolgálatában állottak. Elutazásuk alkalmával magukkal vihetik a tulajdonukat képező tárgyakat, személyi használatra szolgáló Cikkeket és értékeket, műszereket, fegyvereket, és ha lehetséges, közlekedési eszközeiket. Az összeütköző Felek e személyzet részére arra az időre, amíg hatalmukban van, ugyanolyan eltartást, lakást, fizetést és zsoldot biztosítanak mint hadseregük megfelelő személyzetének. Az élelmezésnek mennyiségben, minőségben és változatosságban mindenesetre elegendőnek kell lenni ahhoz, hogy az érdekeltek normális egészségi egyensúlyát biztosítsa. V. Fejezet Az épületekről és a felszerelésekről

Source: https://magyarkozlony.hu/hivatalos-lapok/c4e4386d9e9718b18f29a6814654e01379a6c889/dokumentumok/bad043d0c0ec33f1274d749ebe4a93e9d24f5456/letoltes